**E L Ő T E R J E S Z T É S**

**Javaslat Szombathely Megyei Jogú Város Önkormányzata 2021. évi**

**maradvány elszámolásának jóváhagyására**

Az államháztartásról szóló 2011. évi CXCV. törvényben, a végrehajtására kiadott 368/2011.(XII.31.) Kormányrendeletben, valamint az államháztartás számviteléről szóló 4/2013.(I.11.) Kormányrendeletben foglaltak szerint elkészítettük a 2021. év maradvány elszámolását.

Szombathely Megyei Jogú Város Önkormányzatának intézményekkel összesített maradványkimutatását az I. sz. melléklet tartalmazza. A maradvány az alaptevékenység és a vállalkozási tevékenység számvitelben elszámolt bevételeinek és kiadásainak egyenlege. A maradványkimutatás bemutatja még a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget. Az önkormányzat és intézményei vállalkozási tevékenységet nem végeznek.

**I.**

# **Költségvetési intézmények maradvány elszámolása**

A Közgazdasági és Adó Osztály végrehajtotta az önkormányzat által fenntartott intézmények 2021. évi maradványának felülvizsgálatát.

A vizsgálat során felmérésre és értékelésre került az intézmények maradványa, a kötelezettségvállalással terhelt maradványok összegének megállapítása, továbbá javaslat tételre került sor az intézményeknél feladatokkal nem terhelt maradványok elvonására.

Az előterjesztés II.sz. melléklete intézményenként részletesen tartalmazza a 2021. évi beszámoló 07. űrlap szerint megállapított maradvány összegét, mely 487.320 eFt. Az intézmények részére 2021. évben kiutalatlan irányító szervi támogatás összege 1.062.796 eFt.

A fenti két forrás biztosít fedezetet a 2021. évi kötelezettségvállalással terhelt (740.947 eFt) és a szabad, de visszaengedélyezésre kerülő maradványok (254.912 eFt), összegeire. Így a 2021. évi jóváhagyásra kerülő maradvány összesen 995.859 eFt.

A C.) pontban bemutatottak szerint a különbözetet elvonásra javasoljuk 554.257 eFt összegben.

1. **Kötelezettségvállalással terhelt maradvány**

Az államháztartásról szóló 2011. évi CXCV. törvény (továbbiakban: Áht.) szabályozásának megfelelően, továbbá a könyvvezetési szabályok alapján a könyvelésben kötelezettségvállalással terhelt maradvány összegeket a személyi jellegű kifizetések következő évre áthúzódó tételeit, a hóközi és a céllal adott, egyéb kifizetések képezték.

A dologi jellegű kötelezettségek a maradványt terhelő szállítói tartozásokat, visszaigazolt megrendeléseket és céllal kapott, pályázati pénzeszközöket tartalmazzák.

Az Áht. alapján a költségvetési szerv esetén az irányító szerv jogosult dönteni a költségvetési szerv maradványának felhasználható és elvonandó összegéről.

A következő B.) és C.) pontokban ezen tételek kerülnek bemutatásra.

1. **Úgynevezett „szabad” maradvány összegek, melyek indokolt feladatokkal, közgyűlési és bizottsági határozatokkal alátámasztott tételek, így az intézmények részére történő visszaengedélyezésükre teszünk javaslatot.**
* Az ***Óvodáknak*** összesen 84.692 eFt összegben javasoljuk a szabad maradványok visszaengedélyezését, melyek a következő tételekből tevődnek össze:
* Az óvodákban a szakmai feladat ellátásához kapcsolódó szolgáltatások (idegen nyelvoktatás, zeneovi, korcsolyaoktatás, úszásoktatás, gyermektánc, gyermektorna) maradványainak összegei, melyek a következő évre áthúzódó, a fentiekben megnevezett célokra kerülnek felhasználásra.
* Közgyűlési és bizottsági határozatok alapján konkrét célra, feladatokra biztosított pénzeszközök maradványai, melyek alapvetően felújítási és felhalmozási tételek és eszközbeszerzések.
* A ***Szombathelyi Köznevelési GAMESZ*** számára összesen 67.993 eFt összegben javasoljuk a szabad maradványok visszaengedélyezését, az alábbi tételek tekintetében:
* Bizottsági határozatok alapján konkrét célra, feladatokra biztosított pénzeszközök maradványai – minden óvoda tekintetében: pedagógus továbbképzés maradványa, sajátos nevelési igényű tanulók oktatási kiadásainak maradványa, óvodapedagógiai napok kiadásai, óvodai udvari játékok karbantartása, vezetők találkozójának költségei, óvodavezetők munkaközösségének kiadásai maradvány összesen 12.334 eFt.
* A szabad maradvány összegéből a következő felújítási tételek megvalósítása történik meg:
	+ - * + Gazdag Erzsi Óvoda csapadékcsatorna építése,
				+ Maros Óvoda külső előlépcsők szintbehozása és hátvédő kosaras létra elhelyezése,
				+ Mesevár Óvoda meglévő kerítés bontása és új kerítés építése,
				+ Barátság Óvoda tetőjavítás,
				+ Hétszínvirág Óvoda tereprendezés,
				+ 4 óvoda (Donászy, Mesevár, Napsugár, Mocorgó Óvodák) párakapuk telepítése,
				+ Mocorgó Óvoda ivókút létesítése,
				+ Vadvirág Óvoda járólapozási munkák, lapostető felújítás,
				+ Hétszínvirág Óvoda udvari játékok beszerzése,
				+ Gazdag Erzsi Óvoda kerítés felújítás,
				+ Kőrösi Óvoda kresz pálya felújításának II. üteme,
				+ GAMESZ épületében akadálymentes illemhely kialakítása,
				+ Benczúr Óvoda kerítésáthelyezése.
* Az ***Egyesített Bölcsődei Intézmény*** személyi juttatások kiadásainak maradványa kerül visszaengedélyezésre 4.598 eFt összegben, mely 1 fő dolgozó végkielégítésének kifizetésével kapcsolatos kiadások fedezetéül szolgál.
* A ***Polgármesteri Hivatal*** esetében a szabad maradvány összegének visszaengedélyezése személyi juttatások és a járulékai, valamint a dologi kiadásokon keletkezett maradvány összegek visszaengedélyezését jelenti mindösszesen 97.621 eFt összegben.

Indoka: projektekkel kapcsolatos kiadások (menedzsmenti díjak) összegeinek biztosítása valamint a KSH által a népszámláláshoz kapott támogatási összegből finanszírozandó kiadások biztosítása.

1. **A „szabad” maradvány összegek, melyek elvonásra kerülnek, mivel az A.) és B.) pontokban meghatározott szabályok szerinti kötelezettségvállalásnak nem tekinthetőek**
* Az ***Óvodáknál*** betervezett, de felhasználásra nem került felmentési időre jutó bérek összegei, fel nem használt jubileumi jutalom maradványa, közlekedési költségtérítés maradványa, valamint a járulékok maradványa összesen 32.670 eFt összegben.
* A ***Szombathelyi Köznevelési GAMESZ-nél*** a betervezett, de felhasználásra nem került felmentési időre jutó bérek összegei, közlekedési költségtérítés maradványa, sajátos nevelési igényű gyermekek ellátásával kapcsolatos megbízási díjak maradványa, pedagógus továbbképzés összegének maradványa, rehabilitációs hozzájárulás maradványa mindösszesen 24.728 eFt összegben. Továbbá elvonásra kerül a dologi kiadások maradványaként a veszélyhelyzet miatti vásárolt élelmezéssel összefüggő és a közüzemi kiadások 107.452 eFt összegű megtakarítása.
* A ***Savaria Szimfonikus Zenekarnál*** az évadtervben a veszélyhelyzet miatt nem megvalósítható programok elmaradásából keletkezett maradvány összegek, a véglegesen elmaradt rendezvények maradvány összegei, és a zárt ajtók mellett csökkentett költségvetési igényű közvetítéssel megrendezett programok maradvány összegei kerülnek elvonásra összesen 32.000 eFt összegben.
* ***Berzsenyi Dániel Megyei Hatókörű Városi Könyvtár*** veszélyhelyzet miatt elmaradt rendezvények személyi kifizetéseinek maradványa 8.117 eFt összegben kerül elvonásra.
* A ***Pálos Károly Szociális Szolgáltató Központ és Gyermekjóléti Szolgálat*** esetében táppénzes állomány miatt keletkezett személyi juttatások és járulékainak maradványa, átmenetileg üres álláshelyek következtében a bérmaradvány összege, a közlekedési költségtérítés maradvány összege, a rehabilitációs hozzájárulás maradvány összege került elvonásra mindösszesen 31.003 eFt.
* Az ***Szombathelyi Egészségügyi és Kulturális Intézmények Gazdasági Ellátó Szervezeténél*** az elvonásra javasolt tételek a következőek:
	+ - * A Központi Orvosi Ügyelet költségvetésben tervezett finanszírozása önkormányzati támogatás biztosítását is igényelte, azonban 2021. év közben a bérek kiegészítésére a NEAK támogatást nyújtott, így a „felszabadult” önkormányzati támogatási összeg elvonásra kerül. (24.000 eFt)
			* A Központi Orvosi Ügyelet kialakítására kapott önkormányzati támogatás fel nem használt összege (a tervezettnél kedvezőbb árajánlatok, gazdaságosabb megvalósítási megoldások miatt) elvonásra kerül. (11.676 eFt)
			* A fogászati ügyelet működéséhez nyújtott önkormányzati támogatás egy része kerül elvonásra 2.460 eFt összegben, mivel 2021. évben a pandémia miatt csökkentett idejű rendelési idő miatt a finanszírozáshoz elégséges volt a vidéki önkormányzatok befizetése és a NEAK támogatás.
			* Az új Egészségügyi Alapellátó Központ üzemeltetési, fenntartási költsége a költségvetés tervezésekor nem volt ismert. A tényleges költségek kevesebbek lettek, mint a tervezettek. Így a különbözet elvonásra kerül. (27.690 eFt).
			* Az Egészségfejlesztési Iroda működtetéséhez az Országos Kórházi Főigazgatóságtól (az intézmény költségvetésében nem tervezett bevétel) 2021. évben támogatást kapott, ezzel úgymond kiváltva a költségvetésben tervezett önkormányzati támogatás összegét. Így elvonásra kerül 34.000 eFt.

* ***Szombathelyi Egyesített Bölcsődei Intézménynél*** a személyi juttatások és járulékainak maradvány összege kerül elvonásra 9.049 eFt összegben. Továbbá a dologi kiadások maradvány összege, amely a veszélyhelyzet miatti élelmiszer beszerzéssel kapcsolatos kiadások megtakarított összegét jelenti (4.313 eFt).
* A ***Polgármesteri Hivatalban*** 2022. március 01. napjától az illetmények rendezésének fedezetét a 2021. évi keletkezett maradvány biztosította.

A megállapítások részletes leírása az ellenőrzési feljegyzésekben találhatóak.

A jóváhagyásra javasolt maradvány összege kiemelt előirányzatonkénti visszaengedélyezését a II.sz. mellékletben foglaltak szerint javasoljuk.

**II.**

**Szombathely Megyei Jogú Város Önkormányzatának**

**maradvány elszámolása (intézmények nélkül)**

 ezer Ft-ban

|  |  |
| --- | --- |
| 01 Alaptevékenység költségvetési bevételei |  22 194 434 |
| 02 Alaptevékenység költségvetési kiadásai | 13 141 777 |
| **I Alaptevékenység költségvetési egyenlege (=01-02)** | **9 052 657** |
| 03 Alaptevékenység finanszírozási bevételei | 8 898 793 |
| 04 Alaptevékenység finanszírozási kiadásai | 8 980 542  |
| **II Alaptevékenység finanszírozási egyenlege (=03-04)** |  **­--81 749** |
| **A) Alaptevékenység maradványa (=±I±II)** | **8 970 908** |
| 05 Vállalkozási tevékenység költségvetési bevételei | 0 |
| 06 Vállalkozási tevékenység költségvetési kiadásai | 0 |
| **III Vállalkozási tevékenység költségvetési egyenlege (=05-06)** | **0** |
| 07 Vállalkozási tevékenység finanszírozási bevételei | 0 |
| 08 Vállalkozási tevékenység finanszírozási kiadásai | 0 |
| **IV Vállalkozási tevékenység finanszírozási egyenlege (=07-08)** | **0** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **8 970 908** |

A III. sz. mellékletben ágazatonként részletezett jóváhagyásra javasolt maradványok tartalmazzák az egyes ágazatoknál jelentkező 2022. évre áthúzódó kötelezettségeket 8.506.101 eFt összegben. Ezek bizottsági, közgyűlési döntéseken és 2021. évben megkötött, illetve előkészített szerződéseken alapuló kötelezettségvállalások, valamint céllal kapott pályázati pénzeszközök és előzetes kötelezettségvállalások (közbeszerzési eljárást megindító feladott hirdetmény, ajánlattételi felhívás, pályázati felhívások, támogatási szerződések általi kötelezettségvállalások) összegei, a számviteli kimutatások és a szakmai osztályok javaslata alapján.

A 2021. évről áthúzódó kötelezettségvállalásokra a maradvány összege fedezetet nyújt, de a rendelkezésre álló forrásokat még növeli azon pályázati pénzeszközök és egyéb áthúzódó bevételek összege, amely bevételek 2022. évben fognak realizálódni az alábbi táblázat szerint:

|  |  |
| --- | --- |
| **Előirányzat megnevezése** | **Összeg**  |
| **(ezer forintban)** |
| **Működési - áthúzódó bevételek** |  |
| TOP-7.1.1-16-HESZA-2020-01683 Haladjunk együtt a digitalizáció borostyánkő útján | 1 000 |
| Népszámlálás támogatása (KSH-tól) | 19 938 |
| Savaria Városfejlesztési Kft. - tagi kölcsön visszatérülés | 20 000 |
| Víziközmű és szennyvízközmű használati díjbevételhez kapcsolódó áfa visszaigénylés | 141 882 |
| **Fejlesztési - áthúzódó bevételek** |   |
| TOP-6.3.3-15 Szombathely bel- és csapadékvíz védelmi rendszerének fejlesztése | 1 931 |
| TOP-6.4.1-15 SZMJV kerékpárosbarát fejlesztése | 107 363 |
| TOP-6.1.3-15 Szombathelyi Vásárcsarnok felújítása | 2 569 |
| TOP-6.2.1-15-00002 Óvoda fejlesztések Szombathelyen | 8 224 |
| TOP-6.5.1-16 - SH1-2018-00001 Önkormányzati épületek energetikai korszerűsítése - Maros és Pipitér Óvoda | 1 230 |
| TOP-6.5.1-16 - SH1-2018-00002 Önkormányzati épületek energetikai korszerűsítése - Oladi Szakgimnázium és Szakközépiskola | 9 000 |
| TOP-6.1.5-2019-00002 Ferenczy u. hiányzó szakaszának kiépítése | 21 642 |
| TOP-6.2.1-19-SH1-2019-00001 Új bölcsőde építése Szombathelyen | 1 622 |
| TOP-7.1.1-16-H-ERFA-2020-00781 A gyöngyösszőlősi klubház fejlesztése | 1 000 |
| JUSTNature projekt | 118 126 |
| ***Összesen 2021. évi áthúzódó forrás*** | **455 527** |
| ***2021. évi maradvány önkormányzat*** | **8 970 908** |
| ***MINDÖSSZESEN FORRÁS*** | ***9 426 435*** |
| ***MINDÖSSZESEN KÖTELEZETTSÉG ÖNKORMÁNYZAT (III.sz.melléklet)*** | ***8 506 101*** |
| Intézményi működési maradvány 2022.évi költségvetésben betervezve | -205 482 |
| Működési célú maradvány 2022.évi költségvetésben betervezve | -1 590 282 |
| 2021.évben képzett tartalék 2022.évi költségvetéshez | 1 515 766 |
|  |  |
| **2022.évi költségvetésben felhasználható szabad maradvány** | **640 336** |

Az intézményi maradvány elszámolásokról készült jelentések a Közgazdasági és Adó Osztályon, az ágazatok által leadott kötelezettségek dokumentumai az ágazati osztályoknál megtalálhatók.

**III.**

**Szombathely Megyei Jogú Város pénzügyi helyzetének értékelése**

**A II. pontban kifejtettek alapján a 2021.évi költségvetési rendelet végrehajtása során – figyelembe véve az áthúzódó bevételi forrásokat, valamint kötelezettségvállalásokat – 640 millió Ft szabad forrás keletkezett.**

**A többlet a veszélyhelyzet és egyéb feladatelmaradások okán fel nem használt előirányzatok elvonása kapcsán jelentkezik, úgy az intézményeknél mind az önkormányzatnál.**

**A 640 millió Ft összegű szabad forrás felhasználására a 2022. évi költségvetés I. számú módosítása során teszek javaslatot.**

**Szombathely, 2022. május „ „**

 **/:Dr. Nemény András:/**

**H AT Á R O Z A T I J A V A S L A T**

**……./2022. (V.26.) Kgy. sz. határozat**

Szombathely Megyei Jogú Város Közgyűlése az önkormányzat továbbá költségvetési szervei 2021. évi maradvány elszámolására vonatkozó előterjesztést megtárgyalta és ezzel kapcsolatosan az alábbi döntéseket hozta:

1. jóváhagyja az önkormányzati intézmények maradványát és annak felhasználását engedélyezi a II. számú mellékletben részletezettek szerint;
2. elfogadja az önkormányzat jóváhagyásra javasolt maradványát a III. számú mellékletben részletezettek alapján;
3. felkéri a polgármestert és a jegyzőt, hogy a fentiek szerint jóváhagyott maradvány átvezetéséről a II-III.sz. mellékletekben foglaltak szerint a költségvetési rendelet módosításakor gondoskodjon.

**Felelősök:** Dr. Nemény András polgármester

 Dr. Horváth Attila alpolgármester

Dr. Károlyi Ákos jegyző

( a végrehajtás előkészítéséért:

 Stéger Gábor a Közgazdasági és Adó Osztály vezetője )

**Határidő:** következő költségvetési rendelet módosítás